钦定古今图书集成/明伦汇编/氏族典/第213卷 > 《四川总志》 > 何准
## 钦定古今图书集成/明伦汇编/氏族典/第213卷 > 《四川总志》 > 何准

按《晋书何准传》：“准字幼道，穆章皇后父也。高尚寡欲，
弱冠知名，州府交辟，并不就。兄充为骠骑将军，劝其
令仕，准曰：‘第五之名，何减骠骑’？准兄弟中第五，故有
此言。充居宰辅之重，权倾一时，而准散带衡门，不及
人事，征拜散骑郎，不起。年四十七卒。升平元年，追赠
金紫光禄大夫，封晋兴县侯。子惔以父素行高洁，表”
让不受。三子：放、惔、澄。放继充。惔官至南康太守，早卒。
惔子元度，西阳太守。次叔度，太常卿、尚书。